

**ТЕХНИЧЕСКА СПЕЦИФИКАЦИЯ**

за доставка

**ОТНОСНО****:** Доставка на аерозоли, смоли и силиконни лепила за нуждите на Предприятие „Водноелектрически централи“ в обособени позиции

**ОП 2:** Доставка на смоли, силикони и лепила за нуждите на Предприятие „Водноелектрически централи“

1. **ВЪВЕДЕНИЕ**

Във връзка с основната дейност на Предприятие “Водноелектрически централи” – производство на електрическа енергия, се извършват редица ремонтни дейности на основни и спомагателни съоръжения. В хода на този процес възниква необходимост от използване на различни видове смоли, силикони и лепила.

1. **ОБХВАТ НА ОБЩЕСТВЕНАТА ПОРЪЧКА**

Доставка на смоли, силикони и лепила за Предприятие „Водноелектрически централи“.

1. **СЪЩЕСТВУВАЩО ПОЛОЖЕНИЕ**

В хода на извършваните поддръжка, текущи, средни, основни ремонти и рехабилитация на основните и спомагателните съоръжения във ВЕЦ се налага използването на смоли, силикони и лепила. Поради честата им употреба в процеса на работа се стига до недостиг на такива. За обезпечаването на гореопоменатите дейности е необходимо да се извършва своевременна доставка на изброените в таблицата материали със съответните технически характеристики.

1. **ТЕХНИЧЕСКИ ИЗИСКВАНИЯ КЪМ ДОСТАВКАТА**
2. **Технически изисквания към доставените стоки, включително и качеството**
3. **Технически изисквания към стоките – очаквани количества:**

|  |  |  |  |  |
| --- | --- | --- | --- | --- |
| **№** | **Артикул** | **Характеристики** | **К-во** | **Мярка** |
|  | Силикон маслоустойчив, високотемпературен, червен | Устойчив на греси, масла, вода. Издържа на температура не по-ниска от 250°С. Цвят – червен. Разфасовка - Флакон, не по-малък от 280 ml | 380 | Бр |
|  | Силикон маслоустойчив, високотемпературен, черен | Устойчив на греси, масла, вода. Издържа на температура не по-ниска от 250°С. Цвят – черен. Разфасовка - Флакон, не по-малък от 280 ml | 20 | Бр |
|  | Силикон монтажен | Универсално монтажно лепило, цвят бежов. За бърз и дълготраен монтаж и залепяне на различни строителни материали: дърво и дървени елементи, подови первази и лайсни. Разфасовка - Флакон, не по-малък от 310 ml | 72 | Бр |
|  | Силикон санитарен | СИЛИКОН санитарен, ръчен Цвят: бял, Разфасовка - Флакон, не по-малък от 280 ml. | 43 | Бр |
|  | Силикон универсален безцветен | СИЛИКОН универсален безцветен, ръчен, Разфасовка - Флакон, не по-малък от 280 ml | 91 | Бр |
|  | Силикон универсален бял | СИЛИКОН универсален бял. ръчен Цвят: бял, Разфасовка - Флакон, не по-малък от 280 ml | 67 | Бр |
|  | Лепило за гума | Лепило на базата на еластичен каучук за свързване на елементи, изработени от гума, покрити с гума или от материали, подобни на гума. Устойчивост на променливи атмосферни и температурни условия. Разфасовка - Туба не по-малка от 20мл. | 80 | Бр |
|  | Лепило за метал | Лепило без силикон, подлежащ на шлифоване, втвърден, подлежащ на пребоядисване, Масло-устойчиво. Цвят сив. Температурен диапазон:-40°C +120°С, Разфасовка - туба не по-малка от 24ml. | 22 | Бр |
|  | Лепило монтажно,  моментно | С голяма начална якост, не се чака изпаряването на разтворителя, експресно свързване и залепване, устойчивост на влага. Разфасовка- Картридж, не по-малка от 280 мл. | 21 | Бр |
|  | Лепило двукомпонентно | Двукомпонентно трайно и устойчиво лепило, което притежава качествата на метална заварка. Тип паста, която се втвърдява и изсъхва за 10 мин. Не се разтича. Залепва широк диапазон от материали: метал, стъкло, гума, дърво, цимент, фаянс, порцелан и др. За ремонт на метални изделия, подложени на интензивно натоварване, за детайли, подложени на вибрации, силови въздействия. Устойчиво вода, масла и на температури между -60 °С до +120 °С, Разфасовка не по-малка от 70 мл. | 106 | Бр |
|  | Лепило универсално | Подходящо за метал, гума, кожа, дърво, пластмаса и камък. Не е подходящо за полиетилен, полипропилен, полистирен и гъвкаво PVC.  Разфасовка не по-малка от 120 ml | 28 | Бр |
|  | Осигурител за резби | Лепило за осигуряване на резби - средна якост на залепване, клас на якост DIN 30661. Предотвратява разхлабването вследствие на вибрации. Функционална якост (типична стойност при 22°C) - 2 часа. Момент на развиване за болт М 10 - 20Nm. Постоянна температурна устойчивост не по-ниска от +130°C.Разфасовка не по-малка от 50 ml | 34 | Бр |
|  | Пяна монтажна | Монтажна пяна, полиуретанова,  Подходяща за използване при температура от +5 до +35 °C. За запълване на пукнатини, строителни фуги и кухини, уплътняване на рамки на прозорци и каси на врати.  Захваща се отлично към дърво, бетон, камък, метал. Използване без необходимост от пистолет. Разфасовка: Флакон – 750 мл | 161 | Бр. |
|  | Втвърдител за епоксидна смола | За залепване на материали и детайли с различен състав (метални, керамични и др.) с изкючение на пластмаси (полиетилен, поливинилхлорид, гума и др.); За антикорозионни строителни изолации и за шпакловане. Използва се и самостоятелно или с добавка на подходящи пълнители: кварцово, порцеланово или стъклено брашно, каолин, талк, метален прах и др. Разфасовка (кг): до 2,7 кг | 8 | кг |

1. **Технически изисквания към маркировката**

На разфасовките да има етикет на Български език, съдържащ информация за състава и начина на употреба.

Срокът на годност на продукта да бъде маркиран/отбелязан на разфасовката.

1. **Технически изисквания към окомплектовка и Разфасовка**

Стоките, предмет на договора следва да бъдат опаковани с фабрична опаковка (където е приложимо) и подходяща транспортна опаковка (където е приложимо), с целосигуряванезащита от повреди по време на транспорт, товаро-разтоварни операции и съхранение в склад.

На всяка разфасовка следва да има маркировка с датата на производство и гаранционен срок / срок на годност (което е приложимо за съответната стока).

1. **Технически изисквания към транспортирането**

Спазване указанията на производителя, ако има такива, както и гарантиране целостта, деформирането и годността на стоките по време на транспорт.

Изпълнителят е отговорен за натоварването, транспортирането и доставката на стоките до мястото на доставка.

1. **Технически изисквания към обучение, монтаж и въвеждане в експлоатация**

Неприложимо за предмета на поръчката.

1. **Изисквания към доставените стоки за опазване на околната среда и климата**

Продуктите да бъдат доставени в опаковки с ненарушена цялост.

1. **Изисквания към доставяните стоки за осигуряване на здравословни и безопасни условия на труд**

Доставката да бъде придружена с информационни листа за безопасност на продуктите. Документите да са изготвени на български език.

1. **Гаранционен срок на доставените стоки и други гаранционни условия**

За артикулите със срок на годност – оставащия срок на годност да не е по-малък от 2/3 (две трети) от целия срок на годност на съответния артикул при датата на доставка и съответно датата на приемо-предавателния протокол.

1. **УСЛОВИЯ ЗА ИЗПЪЛНЕНИЕ НА ПОРЪЧКАТА**
2. **Срок, място и условия за доставка**
3. Срок за изпълнение на договора 12 (дванадесет) месеца считано от датата на стартиране на договора или до изчерпване на общата стойност на договора, в зависимост от това кое от двете настъпи първо.
4. Срок на доставка - не повече от 80 календарни дни, считано от датата на получаване на писмено уведомление от Възложителя до Изпълнителя.
5. Място на доставката – Централен склад на НЕК ЕАД, Предприятие “Водноелектрически централи”, гр. Пловдив, ул. Васил Левски № 244.

Изпълнителят изпраща до Възложителя писмено потвърждение за извършване на доставката, не по – късно от 2 (два) работни дни преди датата, на която стоките ще бъдат доставени.

1. **Контрол при получаването на доставката**

Извършването на доставката се удостоверява с двустранно подписан приемо-предавателен протокол без забележки от страна на Възложителя и Изпълнителя.

1. **Други изисквания**

На етап техническо предложение да се представи заверено копие от сертификат за качество по БДС EN ISO 9001:2015 или еквивалентно/и (или декларация за наличие на такъв документ) на производителя/ите и/или на изпълнителя в една от следните области:

- Производство на химични продукти;

- Производство на технически спрейове/лепила/силикони;

- Производство/търговия на/с продукти за машиностроителната и/или автомобилната индустрия или сходно (напр. хим продукти/материали за строителството, корабостроенето, производството на крепежни елементи, части за машини и машинни детайли);

- Търговия с химични продукти и/или строителна химия и/или строителни материали.